《和阎帅侍郎见寄》
明代·沈继祖

全荆百万兵屯云，甲光耀日争晶荧。
中有诗书礼乐师，声色不动今孔明。
幕府昼闲多啸咏，风流文采被诸生。
嗟予入蜀四载久，根未得承謦欬声。
今为属县方托迹，似闻号召将朝京。
荆州一纸贤十部，字画飞动诗语清。
居然二妙到蔀屋，再拜庄诵心已倾。
忆昔锦城秋月里，张侯更迭赋歌行。
人生聚散不可料，如月圆缺与阴晴。
岂期斐章辱赐和，骊珠宝璐箧笥盈。
傥因徐辟见孟子，有志未就公其成。

作者简介：[明]字公绳，后以字行，更字宜孙，万历（一五七三－一六二o）时吴郡（今江苏苏州）人。作山水，溪山宛转，林木森郁，尝为蔡亏父写诘摩诗意图。写闺阁中人，亦有态。《画史会要、明画录》。